Michael Somare

Michael Thomas Somare (født 9. april 1936 i Rabaul, død 26. februar 2021) var en politiker fra Papua Ny-Guinea. Han var landets statsminister fra uavhengigheten i 1975 og til 1980, fra 1982 til 1985 og igjen fra 2002 til 2011.Rowan Callick: «Cover Story: Somare -- A Political Survivor»  , Islands Business, 2007.

 Bakgrunn 
Somare fikk skolegang og arbeidet som lærer før han ble radiojournalist. I 1965 flyttet han til Port Moresby for å utdanne seg ved Administrative College. Han ble med i en krets som ønsket selvstendighet fra Australia og i 1967 ble Papua New Guinea Union (Pangu) startet.

Somare ble første gang valgt til parlamentet for provinsen East Sepik i 1968.

 Tre ganger statsminister 
Somare ble førsteminister da Papua Ny-Guinea fikk selvstyre i 1973.«Papua New Guinea profile – timeline», BBC News, 15. august 2012. Da landet ble en selvstendig stat 16. desember 1975, ble Somare den første statsministeren. Han hadde regjeringsmakten til 1980. 

En ny statsministerperiode fulgte fra 1982 til 1985. I årene fra 1988 til 1992 var han utenriksminister. 

Den 5. august 2002 ble han valgt til statsminister på nytt.«PNG chooses new prime minister», BBC News, 5. august 2002. I 2007 vant han gjenvalg.«PNG lawmakers elect Somare as PM», BBC News, 13. august 2007. Han trakk seg i 2011 på grunn av sviktende helse,«Papua New Guinea's Sir Michael Somare ends 50-year role», BBC News, 28. juni 2011. men forsøkte senere samme år å få tilbake statsministerposten fra Peter O'Neill, noe som ledet til en politisk og konstitusjonell krise,«Papua New Guinea moves to end 'two PMs' crisis», BBC News, 14. desember 2011. mytteri blant landets militære,«PNG mutineers 'seek pardon' amid power tussle», BBC News, 27. januar 2012. og en tilstand med to statsministre før Somare til slutt vek for O'Neill.«O'Neill sworn in as Papua New Guinea leader», BBC News, 3. august 2012.

I 2012 ble han guvernør for East Sepik, et verv han hadde til han i 2017 trakk seg tilbake fra det politiske liv.<ref>«PNG's 'father of the nation' farewells parliament», Radio New Zealand, 4. april 2017. Lest 15. april 2017.</ref>

 Utmerkelser 
Somare var innehaver av Logohu-ordenen,«Pomp, Pacific colours as British royals tour PNG», The West Australian, 4. november 2012. Papua Ny-Guineas fremste orden.

I 1976 ble han utnevnt til medlem av Det kongelige råd i Storbritannia.London Gazette, nr. 47109, 30. desember 1976, s. 73. Utnevnelse til Order of the Companions of Honour fulgte i 1978.London Gazette, nr. 47556 , 2. juni 1978, s. 6283. Somare ble i 1990 utnevnt til storkorsridder av Sankt Mikaels og Sankt Georgs orden.London Gazette, nr. 52178, 15. juni 1990, s. B43. Han ble dermed adlet og fikk rett til å føre tiltaleformen sir'' foran sitt navn.

Somare mottok også Fiji-ordenen.

 Referanser 

Kategori:Papua Ny-Guineas statsministre
Kategori:Personer fra Rabaul
Kategori:Personer fra East Sepik Province